Κάρνεγκι Χολ

Το Κάρνεγκι Χολ (αγγλικά: Carnegie Hall‎‎, ελληνικά: Μέγαρο Κάρνεγκι‎‎) είναι κέντρο παραστατικών τεχνών στη Νέα Υόρκη. Πρόκειται για μέγαρο μουσικής που χαίρει υψίστου κύρους, ιδίως στον τομέα της κλασικής μουσικής. Σχεδιάστηκε αρχιτεκτονικά από τον Γουίλιαμ Μπέρνετ Τούθιλ και κατασκευάστηκε με χρηματοδότηση του βιομήχανου και φιλάνθρωπου Άντριου Κάρνεγκι, του οποίου φέρει και το όνομα. Ο φορέας που ευθύνεται για την διαχείρησή του διαθέτει αυτόνομα τμήματα καλλιτεχνικού προγραμματισμού, ανάπτυξης και μάρκετινγκ και παρουσιάζεται ετησίως 250 παραγωγές. Επίσης, στις εγκατάσεις του φιλοξενούνται τακτικά και συναφείς καλλιτεχνικοί οργανισμοί, χωρίς κάποια σταθερή συνεργασία έπειτα από την μετεγκατάσταση της Φιλαρμονικής Ορχήστρας της Νέας Υόρκης στο Κέντρο Λίνκολν το 1962. Το συγκρότημα του μεγάρου διανείμεται σε τρία αμφιθέατρα. Το μεγαλύτερο είναι το Αμφιθέατρο Στερν, μια αίθουσα πέντε ορόφων με 2.790 θέσεις και ακολουθεί η Αίθουσα Ζάνκελ, χωρητικότητας 599 θέσεων, και η Αίθουσα Τζόαν και Σάνφορντ Γουάιλ, χωρητικότητας 268 θέσεων. Εκτός αυτών, στους τελευταίους ορόφους του στεγάζονται διοικητικοί χώροι. Παραπομπές Εξωτερικοί σύνδεσμοι Επίσημος ιστότοπος (Αγγλικά) Σελίδα στο Google Arts & Culture